Болаттты класқа бөлу  
 
Химиялық құрамы бойынша:
1. көміртекті (МСТ 380-94, МСТ 1050-88) 
1. легірленген (МСТ 4543-71, МСТ 5632-72, МСТ 14959-79) болып екі топқа бөлінеді. 
Көміртегінің мөлшеріне қарай:        а) төменкөміртекті-   0,25%  дейін;
                                                   б) ортакөміртекті -     0,25-0,60%
                                                   в жоғарыкөміртекті-  0,60% астам.
 Қолданылуы бойынша:
- конструкциялық: құрылыстық және машина жасайтын.
- құрал-саймандық:   кескіш, өлшеуіш, штампты және басқалар.. 
Сапасы бойынша:
Болаттың сапасы құрамындағы зиянды кірмелердің (күкірт және фосфор)  мөлшеріне қарай өзгереді:
- сапасы кәдімгідей,  0,06% дейін күкірт және  0,07% дейін фосфор.
- сапалы   0,035% күкірт және фосфор.
- жоғары сапалы -  0,025%- дейін күкірт және   фосфор.
- ерекше жоғары сапалы,  0,025% -дейін фосфор және  0,015% дейін күкірт.
Өндіруі бойынша, қорыту технологиясына қарай:
- тынық, сп (спокойная),  
- қайнаған, кп (кипящая),
- жартылай тынық, пс (полуспокойная).
Конструкциялық көміртекті болаттар сапасы кәдімгідей және  сапалы болып өндіріледі. 
 
6.2.1 Сапасы кәдімгідей болаттар (МСТ 380-94)
Жалпы технологиялық норма бойынша қорытылады. Құрамында зиянды металл емес кірмелермен ластанған күйінде алынады. Нормальдандырылып әртүрлі дайындамалар (шыбық, табақ, итарқа, т.б.) түрінде шығарылады. 
Өндіру әдісіне қарай сапасы кәдімгідей болат тынық, жартылай тынық, қайнаған болып ажыратылады. Тынық болатты өндіруде оттегеннің зиянды жерін жою үшін марганецпен, кремниймен және алюминиймен қышқылсыздандырылады. Құрамында 0,3 % Sі, 0,0002 % О2 бар. Жартылай тынық болатта – 0,15% Sі, 0,001% О2 бар. Қайнаған болаттар тек марганецпен ғана қышқылсыздандырылады. Құрамында  0,05% Sі,  0,02% О2,  Fe + МСО↑. 
 
 
 
 
 
5.1-кесте. Сапасы кәдімгідей болаттардың механикалық қасиеттері МСТ 380-94.
 
	Маркасы
	Беріктік шегі, МПа
	Аққыштық шегі, МПа
	Салыстырмалы созылу, %

	Ст0
Ст1кп
Ст1сп, пс
Ст2кп
Ст2сп, пс
Ст3кп
Ст3сп, пс
Ст3Гпс
Ст4кп
Ст4сп, пс
Ст5пс,сп
Ст5Гпс
Ст6сп, пс
	          310
310…400
320...420
330…420
340...440
370…470
380...490
380...500
410…520
420...540
500…640
460...600
      600 кем емес
	–
–
_
 190…220
200...230
 200…240
210...250
210...250
 230…260
240...270
 260…290
260...290
300...320
	        20...30
31…34
35…32
29...32
33…30
27…24
23...26
23...26
25…22
21...24
20…17
20…17
22…15


 
Ескерту: Ст3Гпс және Ст5Гпс маркілердің құрамындағы марганецтің мөлшері көтеріңкі. 
         
Мұнда «Ст» (сталь) – болат деген мағынада, цифрлары  маркінің шартты нөмірі. Сонымен қатар, мұнда МСТ бойынша марганецтің басым мөлшерін көрсететін (0,8 – 1,1% )- Ст3Гпс,  Ст3Гсп,  Ст5Гпс маркілері бекітілген. 
Маркадағы шартты нөмірлердің үлкейуіне қарай болаттың беріктік шегі (в), аққыштығы (0,2)  көтеріледі, созымталдығы (δ, ) төмендейді. Мысалы,  қолданылуы кеңінен  таралған  Ст3 болаттың  қасиеті: в=380...490 МПа, 0,2=210...250 МПа, δ=25...22%,  ал   Ст5 болаттың  қасиеті: в =500...640 МПа, 0,2=240...280 МПа, δ =20...17%.. 
 
6.2.2 Сапалы  көміртекті  болат ( МСТ-1050-88)
Мұндай болатты қорытуда оның химиялық құрамына жоғары талап қойылады: зиянды кірмелер шектеулі - 0,03...0,04% S;  0,035…0,04% P.
Сапалы көміртекті болаттар 08, 10, 15, 20, ...60 цифрларымен маркіленеді. Цифрлар болаттың  құрамындаңы көміртегінің жүзден бір бөлігін көрсетеді.
а)  төменкөміртекті болаттар (көміртегі < 0,25%) 05кп, 08, 07кп, 10, 10кп беріктігі төмен, созымталдығы жоғары. Термиялық өңделмеген күйде аздаған  күш түсетін тетіктерді жасауда қолданылады. Нормальданғаннан кейін 15, 15кп, 20, 25 маркілер қолданылады.
Төмен көміртекті сапалы болаттар жауапты пісірмелі конструкцияларда  және цементтендірілетін машина тетіктерін жасауда қолданылады.
б) орта көміртекті болаттар (0,3-0,5%C) 30, 35, 40, 45, 50, 55 нормальдандырылып, жақсартылып және беттік шынықтырылғаннан кейін машина жасау салаларының бәрінде әртүрлі тетіктерді жасауда қолданылады. Нормальданған болаттың төмен көміртекті болатпен салыстырғанда беріктігі  жоғарылап, созымталдығы төмендейді. Жасытылған күйде кесіп өңделуі жақсарады.
Сапалы көміртекті болатты маркілеу принципі. Маркідегі екі орындық сан құрамындағы көміртегінің 1/100 бөлігін көрсетеді.
 
5.2- кесте. Сапалы көміртекті болаттар (машина жасау үшін, нормальданған) МСТ-1050-88.
 
	Маркісі
	Көміртегі мөлшері,%
	в,МПа
кем емес
	т, МПа
кем емес
	жасытыл
ған, НВ
астам емес
	δ, %
кем емес
	, %
кем емес

	08
10кп
10
15
20
25
30
35
40
45
50
55
60
65
70
	0,05...0,12
0,07...0,14
0,07...0,14
0,12...0,19
0,17...0,24
0,22...0,30
0,27...0,35
0,32...0,40
0,37...0,45
0,42...0,50
0,47...0,55
0,52...0,60
0,57...0,65
0,62...0,70
0,67...0,75
	330
320
340
380
420
460
500
540
580
610
640
650
690
[bookmark: _GoBack]710
730
	200
190
210
230
250
280
300
320
340
360
380
390
410
420
430
	131
143
143
149
163
170
179
187
187
197
207
217
229
229
229
	33
33
31
27
25
23
21
20
19
16
14
13
12
10
9
	60
55
55
55
55
50
50
45
45
40
40
35
35
30
30


 
6.2.3  Құрал- саймандық болаттың негізгі қасиеттері
         Құрал-саймандық болаттың құрамындағы көміртегінің мөлшері 0,7%- дан астам. Қаттылығы, беріктігі жоғары, құрал жасауға арналуымен ерекшеленеді. Сапасы жағынан сапалы және жоғары сапалы. Көбінесе эвтектоидтан кейінгі немесе карбидті болаттар, термиялық өңделгеннен кейінгі құрылымы мартенситтен және үстем карбидтен тұрады. Құрал- саймандық болаттың  басты сипаттамасының біріне оның жылуға төзімділігі (немесе қызуға беріктігі), демек жоғары температурада қызған кезде қаттылығын жоғалтпай сақтауы жатады. Сонымен қатар тағы бір маңызды сипаттамасына оның шынығу қабілеті жатады. Жоғарылегірленген  жылуға төзімді және жылуға жартылай төзімді болаттар шынығу қабілетінің төмендігімен ерекшеленеді, легірленген болаттардың шынығу қабілеті жоғары. Құрал- саймандық болаттың механикалық қасиеттеріне қойылатын талаптар келесідей:
Қаттылығы. 
Құрал- саймандық болаттың пішінінің сақталуы, жұмыс үстінде мөлшерінің өзгермеуі ең алдымен оның қаттылығына байланысты. Қаттылық жоғарылаған сайын құрал жабдықтың тозуға төзімділігі артады, металдың беткі қабатының өңделу тазалығы көтеріледі, жону кезінде металдың құрал – сайманға жабысу қабілеті  төмендейді. 
Беріктігі. 
Құрал- саймандық болаттың беріктік сипаттамасы иілу беріктігімен изг анықталады. Себебі, құрал - саймандар көбінесе иілу күшіне ұшырайды. Болаттың беріктігі қаттылығымен бірге көтеріледі. Беріктікке ішкі кернеу, түйіршіктің көлемі, карбидтердің орналасуы әсер етеді. 
Тұтқырлығы.
Құрал-саймандық болаттың формасының сақталуы  және түзінің мүжілуден сақталуы, болаттың беріктігінен басқа, түтқырлығының жоғары болуына байланысты. Иілу беріктігіндей емес, соққы тұтқырлығы тұйіршіктің көлеміне, болаттың құрамына, карбидтің біртұтас орналаспауына байланысты өзгереді. Сондықтан, болаттың қасиетін сипаттауда тұтқырлық бағалы орын алады. Тұтқырлықты көтеру болат құрамындағы көміртегінің мөлшерін азайту арқылы және жоғары температурада босату арқылы қаттылығын НRС 40...52 теңелдірумен қамтамасыздандырылады. 
Технологиялық қасиеттері.
Құрал-сайман жасайтын болаттың термиялық өңдеу кезінде деформациялануы, кесіп өңделуі, шыңдалу тереңдігі, қырналғыштығы, қысыммен өңделуі, аса қызуға төзімділігі басты технологиялық қасиеттеріне жатады.
 
6.2.3.1 Құрал- саймандық болатты  маркілеу принципі
Көміртекті құрал-саймандық болаттар «У» (углеродистая) әрпімен белгіленеді У7, У8, У9, У10, У11, У12, У13, У8А, У13А, т.б. Оның соңындағы цифр - құрамындағы көміртегінің  1/10 бөлігін көрсетеді. Марканың соңындағы «А» әрпі жоғары сапалығының белгісі.
Легірленген құрал-саймандық болаттар Х, 9Х, 9ХС, 6ХВГ т.б. маркіленеді, цифрлар көміртегінің оннан бір бөлігін көрсетеді. Егер цифрлар қойылмаса онда 1%  шамасында деп есептеледі. Әріптер легірлеуші элементтерді, онан кейінгі цифрлар легірлеуші элементтердің толық мөлшерін көрсетеді. 
Шапшаң кескіш болаттар Р әрпімен белгіленеді, онан кейінгі цифр шапшаң кескіш болаттың құрамындағы басты легірлеуші элементі – вольфрамның пайызын көрсетеді. 
 
 

